cyanic-selkie/wikianc huggingface dataset:
Rautaneitsyt
Rautaneitsyen todellinen lähtökohta lienee ollut jalkapuun tapainen häpeäviitta. Se oli eräänlainen tynnyri, jonka sisään häpeärangaistukseen tuomittu suljettiin, eikä siinä ollut piikkejä. Siebenkeesin esittelemästä vekottimesta tuli kuitenkin "keskiaikaisen näyttelyn" hitti ja pian vastaavia laitteita "löydettiin" muualta. Myyttiä rautaneitsyestä ovat ruokkineet populaarikulttuuri, kuten rockyhtye Iron Maidenin nimivalinta laitteen mukaan. Siebenkeesin esittelemä Nürnbergin rautaneitsyt tuhoutui toisessa maailmansodassa liittoutuneiden pommituksissa. Sen kopio on kuitenkin nykyään nähtävillä Rothenburgin "keskiaikaisessa" rikosmuseossa.
Luettelo Grönlannin lentoasemista
thumb|200px|Grönlannin kartta. Tämä on luettelo Grönlannin lentoasemista ja helikopterikentistä. Niitä kaikkia ylläpitää valtion omistama Mittarfeqarfiit.
Scuderia Famà
Scuderia Famà on italialainen autourheilutalli. Talli perustettiin vuonna 1985. Talli on kilpaillut muun muassa International Formula Master-, Euroseries 3000- ja World Series by Nissan -sarjoissa.
Marek Mintál
Marek Mintál (s. 2. syyskuuta 1977 Žilina, Tšekkoslovakia) on pelaajauransa jo lopettanut slovakialainen jalkapalloilija. Hän on Saksan Bundesliigassa pelaavan 1. FC Nürnbergin historian yksi parhaimmista pelaajista.
Seurajoukkueura
Uransa alkuvaiheet Mintál edusti kotikaupunkinsa Žilinan MŠK Žilinaa. Hän on yksi joukkueen kaikkien aikojen parhaimmista pelaajista 180 ottelullaan ja 77 maalillaan. Hän voitti Žilinan riveissä Slovakian liigan kaksi kertaa peräkkäin sekä Slovakian cupin kerran. Vuonna 2003, seitsemän vuoden Žilinassa pelaamisen jälkeen Mintál siirtyi Saksaan silloin 2. Bundesliigassa pelanneen 1. FC Nürnbergin riveihin. Hän iski ensimmäisenä vuonnaan 2. Bundesliigassa 18 maalia ja johdatti joukkueensa pääsarjaan. Tänä vuonna Mintál sai lempinimiä, kuten "Sniper" ja "Phantom". 2005 kesällä suurseurat kuten Liverpool FC olivat kiinnostuneita Mintálista, mutta hän päätti jäädä Nürnbergiin. Vuonna 2007 1. FC Nürnberg voitti Saksan cupin Mintálin iskettyä finaalissa maalin VfB Stuttgartia vastaan. Mintál myös loukkaantui tässä ottelussa. Vuonna 2011, kahdeksan vuoden Nürnberg-jakson jälkeen Mintál siirtyi toisen sarjatason Hansa Rostockiin. Pelattuaan vuoden Rostockissa, hän palasi takaisin Nürnbergiin, nyt kakkosjoukkueeseen ja vuoden pelattuaan hän lopetti uransa.
MSG (albumi)
MSG on hard rock -yhtye Michael Schenker Groupin toinen studioalbumi, joka julkaistiin vuonna 1981. Albumin tuotti Ron Nevison.
Kamikaze-luokka (1922)
Kamikaze-luokka oli keisarillisen Japanin laivaston hävittäjäluokka, johon piti kuulua 27 alusta. Näistä kuitenkin valmistui ainoastaan yhdeksän loppujen tultua peruutetuiksi. Luokan alukset olivat palveluksessa 1921–1947.
Samuel Groth
Samuel Groth (s. 19. lokakuuta 1987 Narrandera) on australialainen tennispelaaja. Parhaimmillaan hän on ollut kaksinpelissä ATP-listan sijalla 53 elokuussa 2015.
Vuonna 2009 Groth pelasi ensimmäistä kertaa Grand Slam -turnauksen pääsarjassa. Hän hävisi Australian avointen ensimmäisellä kierroksella Mardy Fishille luvuin 7–6(3), 4–6, 5–7, 0–6.
Groth syötti toukokuussa 2012 Busanin Challenger-turnauksessa kaikkien aikojen nopeimman syötön, jonka nopeudeksi mitattiin 263 km/h. Entinen nopeusennätys, 251 km/h, oli Ivo Karlovićin nimissä.
Groth oli naimisissa tennispelaaja Jarmila Gajdošován kanssa vuodesta 2009 huhtikuuhun 2011.
Lambada (kappale)
"Lambada" on suomalaisartisti Sini Sabotagen kappale hänen ensimmäiseltä, 22 m² -nimiseltä studioalbumilta. Sen julkaisi PME Records sekä Warner Music Finland albumin kolmantena singlenä helmikuussa 2014.
Kappale sijoittui yhdeksi viikoksi latauslistan 29:nneksi 22 m² -albumin yhteydessä. Singlejulkaisun jälkeen "Lambada" ei toistaiseksi ole noussut uudestaan listoille.
Pelastussuunnitelma (mormonismi)
Pelastussuunnitelma (tai Onnen suunnitelma) on mormonismissa eli Myöhempien aikojen pyhien Jeesuksen Kristuksen kirkossa ja muissa myöhempien aikojen pyhien liikkeen yhteisöissä nimitys opille, joka käsittelee ihmisen olemassaolon tarkoitusta ja hänen mahdollisuuttaan kehittyä maanpäällisen elämän aikana ja sen jälkeen jumaluuden kaltaiseen tilaan, jota kutsutaan mormoniteologiassa "korotukseksi". Oppiin pelastussuunnitelmasta kuuluu osin samoja ajatuksia kuin perinteiseen kristilliseen opetukseen pelastuksesta eli soteriologiaan, mutta se on tätä laajempi, koska se pyrkii selittämään ihmisen olemassaolon perimmäisen tarkoituksen ja viittaa ihmisen olemassaoloon sekä ennen hänen syntymäänsä että sen jälkeen. Onnen suunnitelma on toinen nimi opille, koska sen tarkoituksena on tuoda iankaikkinen ilo kaikille Jumalan lapsille, mikä on heidän olemassaolonsa päämäärä.
Oppi pelastussuunnitelmasta perustuu mormonismissa tunnustettuihin pyhiin kirjoituksiin eli Raamattuun, Mormonin kirjaan, Oppiin ja liittoihin sekä Kallisarvoiseen helmeen. Se on esitetty systemaattisessa muodossa useiden kirkon johtajien kirjoissa, puheissa ja esitelmissä.
Aikaisempi olemassaolo
Mormoniteologian mukaan ihminen on alun alkaen syntynyt Jumalan henkilapseksi toisessa ajassa ja ulottuvuudessa. Hänellä on siis ollut olemassaolo henkimaailmassa ennen hänen syntymistään maan päälle. Maanpäällisen elämän tarkoitus on, että ihminen oppii hyvän ja pahan. Häntä koetellaan maan päällä, ja hän voi asettua omasta vapaasta tahdostaan hyvän puolelle ja pahaa vastaan. Samalla ihminen voi saada maan päällä opetusta, joka on tarpeen hänen etenemisessään henkimaailmassa, kun hän ruumiin kuoltua on palannut sinne takaisin. Jotta ihminen voisi ratkaista suhteensa Jumalaan vapaasti, hän on unohtanut aikaisemman olemassaolonsa henkimaailmassa syntyessään maan päälle. Monet mormonit pitävät esimerkiksi déjà vu -ilmiöitä todisteena aikaisemmasta olemassaolosta, samoin kuin tuntemattomien ihmisten tuntumista tutuilta. Virallisesti MAP-kirkko ei kuitenkaan ole esittänyt näitä todisteiksi syntymää edeltävästä olemassaolosta henkimaailmassa.
Ihmisten elämä maan päällä
Luotuaan näkyvän maailman ja Maa-planeetan Jumala lähetti sinne erään korkea-arvoisen enkeliruhtinaan, Mikaelin, Aadamin hahmossa. Aadam ja hänen vaimonsa Eeva lankesivat Jumalan tahdon mukaisesti Luciferin houkutuksiin ja syntiin, minkä jälkeen Jumala ajoi heidät pois paratiisista ja riisti heiltä kuolemattomuuden. Samalla he kuitenkin saivat tulla tuntemaan hyvän ja pahan, mikä antoi heille mahdollisuuden päättää suhteestaan Jumalaan. He oppivat kärsimysten kautta kuuliaisuuden Jumalan tahdolle ja saivat samalla tilaisuuden asettua Hänen puolelleen pahaa vastaan. He oppivat myös arvostamaan taivaallisen elämän ihanuutta uudella tavalla. Ennen muuta syntiinlankeemus antoi ihmisille mahdollisuuden lisääntyä, mikä mahdollisti lukuisten Jumalan henkilasten syntymisen maailmaan ja heidän kehittymisensä eteenpäin. Näin Aadamin lankeemus oli positiivinen tapahtuma ja osaltaan osa Jumalan pelastussuunnitelmaa.
Vapauttaakseen ihmiskunnan Aadamin lankeemuksen negatiivisista seurauksista, kärsimyksesta ja kuolemasta, Jumala lähetti maan päälle vanhimman henkipoikansa Jehovan, joka syntyi maailmaan Jeesus nasaretilaisena. Hän antoi synnittömän elämänsä sovitusuhrina ihmiskunnan puolesta, mikä vapautti ihmisen perisynnistä. Samalla ihminen sai mahdollisuuden nousta ruumiillisesti kuolleista. Ylösnousemus annetaan kaikille Aadamin jälkeläisille Jumalan ansaitsemattomana lahjana, mika tuo esiin pelastuksen universaalisen aspektin.
Jeesuksen sovitusuhri antaa ihmiselle mahdollisuuden tehdä parannuksen synneistä ja luopua niistä. Samalla se antaa ihmiselle mahdollisuuden tehdä oman osansa pelastuksen suunnitelmassa. Mormoniteologiassa ihmisen pelastus on nimenomaan Jumalan ja ihmisen yhteisten ponnistusten tulos. Ihmisen pitää pelastukseen tehdä parannus synneistään ja luopua niistä, uskoa Jumalaan, hänen poikaansa Jeesukseen ja evankeliumiin, ottaa vastaan upotuskaste ja sen jälkeen Pyhän Hengen lahja kättenpäällepanemisen eli konfirmaation kautta. Parannusta, uskoa, kastetta ja konfirmaatiota kutsutaan yhdessä nimellä "evankeliumin ensimmäiset periaatteet". Niiden avulla ja pysymällä uskollisesti Jumalan yhteydessä ihminen pelastuu taivaaseen eli selestiseen kirkkauteen. Pääsy Isän Jumalan välittömään läheisyyteen eli "korotukseen" edellyttää myös muita pyhiä toimituksia, joita suoritetaan MAP-kirkon temppeleissä. Näistä tärkeimmät ovat endaumentti-seremonia ja sinetöinti eli vihkiminen avioliittoon täksi ajaksi ja iankaikkisuudeksi.
Elämä kuoleman jälkeen
Kuoleman jälkeen ihminen menettää väliaikaisesti ruumiinsa, mutta hänen henkensä jatkaa elämää henkimaailmassa. Mikäli ihminen on maan päällä ollessaan valinnut Jumalan puolen ja vastaanottanut tarpeelliset toimitukset, hän voi edetä edelleen henkimaailmassa. Koska evankeliumin ensimmäisten periaatteiden vastaanottaminen on välttämätöntä pelastukseen, mormoniteologia opettaa, että Jumala tarjoaa jokaiselle ihmiselle mahdollisuutta niihin. Edesmenneet apostolit saarnaavat henkimaailmassa, joten ihminen voi sielläkin tehdä parannuksen ja uskoa. Toisaalta hänellä ei henkimaailmassa ole mahdollisuutta pätevään kasteeseen ja konfirmaatioon. Tämän takia maan päällä elävä ihminen voi kastattaa itsensä sijaiskasteella kuolleiden puolesta. Mikäli henkimaailmassa elävä edesmennyt ottaa tämän vastaan, se luetaan hänen hyväkseen. Mikäli hän ei ota kastetta vastaan, ei sijaiskaste hyödytä häntä. Myös muut pyhät toimitukset on mahdollista suorittaa sijaistoimituksina kuolleiden puolesta.
Ihmisen kehityksen lopussa on viimeisen tuomion päivä, jolloin ihmikunta herätetään ruumiillisessa ylösnousemuksessa. Tällöin ihminen päätyy johonkin kolmesta kirkkauden valtakunnasta. Mikäli hän on ottanut vastaan kaikki tarvittavat toimitukset, hän pääsee Isän Jumalan läsnäoloon selestiseen eli taivaalliseen valtakuntaan. Sen kirkkaus on auringon kirkkauden kaltainen. Tämä selestinen valtakunta tullaan perustamaan maan päälle. Selestisen valtakunnan korkeinta astetta kutsutaan korotukseksi (engl. exaltation). Sinne pääsevät vain ne, jotka ovat suorittaneet korotukseen välttämättömät toimitukset mormonitemppelissä. Ihmiset, jotka eivät ole ottaneet vastaan tarvittavia toimituksia, mutta ovat eläneet omantuntonsa mukaan vilpittömästi, pääsevät terrestiseen valtakuntaan. Sen kirkkaus on kuun kirkkauden kaltainen, ja siellä käy Jeesus Kristus, muttei Isä Jumala. Pahat ja syntiset ihmiset pääsevät kirkkauden asteista alimpaan eli telestiseen valtakuntaan, jossa on läsnä vain Pyhä Henki. Telestisessä valtakunnassa Jumalan kirkkaus loistaa enää vain tähtien himmeyden kaltaisena. Vain he, jotka ovat tunteneet Isän Jumalan ja pelastussuunnitelman, mutta sittemmin ovat kääntyneet Jumalaa vastaan, joutuvat yhdessä paholaisen kanssa "ulkoisimpaan pimeyteen" eli kadotukseen. Siellä ovat myös Saatanaa seuranneet pahat henget.
Scooter Braun
Scott Samuel ”Scooter” Braun (s. 18. kesäkuuta 1981 New York, Yhdysvallat) on yhdysvaltalainen musiikkimanageri, joka edustaa muun muassa Ariana Grandea, Justin Bieberiä, PSY:tä, Usheria ja Carly Rae Jepseniä. Hän omistaa kaksi levy-yhtiötä, Raymond-Braun Media Groupin ja School Boy Recordsin. Braun tunnetaan parhaiten Justin Bieberin löytämisestä.
Hukuttaminen ja vesikäsittely
Hukuttaminen on yksinkertainen kidutusmenetelmä, jossa uhrin päätä painetaan veden alle, kunnes tämä on hukkumaisillaan. Uhri voidaan elvyttää käsittelyn uusimiseksi useita kertoja. CIA on käyttänyt tätä toistuvasti terroristiepäiltyjä vastaan, mutta presidentti Barack Obama kielsi sen heti astuttuaan virkaansa.
Vesikäsittelyllä voidaan tarkoittaa myös noituuden testaamiseen käytettyä keinoa, jossa köyden päähän sidottu noituudesta epäilty voitiin upottaa jokeen tai lampeen useita kertoja, joka kerta hieman kauemmin. Jos uhri hukkui, hänet julistettiin viattomaksi: noitaa ei voinut uskomuksen mukaan hukuttaa, koska tällä oli käytössään taikakeinoja (ks. vesikoe).
Kiinassa kidutetaan poliittisia vankeja kastelemalla vuorotellen erittäin kylmällä ja kuumalla vedellä. Vaikka näkyviä palovammoja ei syntyisikään, uhrit kärsivät suuria tuskia lämpötilaeron vuoksi.
Alta aikayksikön
Alta aikayksikön (The Clock) on yhdysvaltalainen 1945 valmistunut musikaaliklassikko lomailevasta sotilaasta ja häntä opastavasta newyorkilaistytöstä.
Pääosissa esiintyvät Judy Garland ja Robert Walker; ohjaajana toimi Judy Garlandin tuleva aviomies Vincente Minnelli. Tämä oli Garlandin ensimmäinen draamarooli kuten myös ensimmäinen elokuvaosa, jossa hän ei laulanut.
Alta aikayksikön sai Suomen-ensi-iltansa vasta televisiossa Mainos-TV:n ohjelmistossa elokuussa 1980. Kymmenestä suomalaiskriitikosta kaksi antoi sille täydet neljä tähteä, kuusi kolme tähteä ja yksi arvostelija kaksi tähteä, keskiarvona 3,11 tähteä neljästä.
Mark Charnock
Mark Charnock (s. 28. elokuuta 1968 Bolton, Lancashire ) on brittiläinen näyttelijä, joka tunnetaan parhaiten Marlon Dinglen roolista televisiosarjassa Emmerdale (1996–). Hän esiintyy televisiosarjassa Cadfael veli Oswinin roolissa. Hän tekee esiintymisen myös Coronation Street televisiosarjassa. Hän on järjestänyt zombiefestivaalit.
Buffalo Bill (täsmennyssivu)
Buffalo Bill tarkoittaa seuraavia:
Queen Anne'sin piirikunta
Queen Anne'sin piirikunta on Yhdysvaltojen Marylandin osavaltiossa sijaitseva piirikunta. Sen väkiluku oli 50 381 vuonna 2019. Piirikunnan hallintokeskus on Centrevillen kunta. Piirikunta on perustettu vuonna 1706.
Pauliina Rauhala
Pauliina Rauhala (s. 21. huhtikuuta 1977 Siikajoki) on suomalainen kirjailija ja opettaja. Vuonna 2013 ilmestyi Rauhalan menestynyt esikoisteos Taivaslaulu.
Ura
Rauhala valmistui ylioppilaaksi Kemin lukiosta vuonna 1997. Hän opiskeli kirjallisuutta Oulun yliopistossa ja valmistui filosofian maisteriksi ja äidinkielen opettajaksi vuonna 2006.
Menestyneen esikoisteoksensa myötä opettajana työskennellyt Rauhala jättäytyi päätoimiseksi kirjailijaksi. Vuonna 2018 julkaistiin hänen toinen romaaninsa Synninkantajat. Se oli Finlandia-ehdokkaana 2018.
Yksityiselämä
Rauhala asuu miehensä ja kolmen poikansa kanssa Oulussa. Virsirunoilija Niilo Rauhala on hänen appensa.
Melidóni
Melidóni on Kreikan kylä, joka sijaitsee Kreetan saarella. Se kuuluu hallinnollisesti Mylopótamoksen kuntaan, Réthymnon alueyksikköön ja Kreetan alueeseen. Kylän väkiluku on 573 (vuonna 2011).
pienoiskuva|vasen|upright=0.95|[[Melidónin luola.]] Melidónin kylä sijaitsee Kreetan pohjoisosassa Kouloúkonas-vuoren länsipäässä noin 4,5 kilometriä sisämaahan saaren pohjoisrannikosta eli Kreetanmeren rannasta ja noin 27 kilometriä itään Réthymnosta. Se on rakennettu noin 250 metrin korkeuteen merenpinnasta laskettuna. Kylä tunnetaan erityisesti Melidónin luolasta, joka tunnetaan myös nimellä Gerontóspilios.
Sickeningly Pretty & Unpleasantly Vain
Sickeningly Pretty & Unpleasantly Vain on suomalaisen Killer-yhtyeen esikoisalbumi, joka julkaistiin 17. lokakuuta 2001. Se nousi Suomen virallisen albumilistan sijalle 9.
Sosiaalivakuutuslautakunta
Sosiaalivakuutuslautakunta oli Suomessa 1975 –2006 toiminut alueellinen toimielin, joka käsitteli ensimmäisenä asteena valituksia Kansaneläkelaitoksen päätöksistä. Lautakunnan toimialueena oli Kansaneläkelaitoksen määräämä vakuutusalue. Lautakuntia oli loppuaikoina viisi:
Melidóni
Melidóni muodostaa myös laajemman kyläyhdyskunnan (Τοπική Κοινότητα Μελιδονίου, Topikí Koinótita Melidoníou), johon kuuluvat varsinaisen Melidónin kylän lisäksi kylät Balí, Exántis ja Vlycháda. Koko yhdyskunnan väkiluku on 1 255.
Sosiaalivakuutuslautakunta
Sosiaalivakuutuslautakunnan päätöksestä oli mahdollista valittaa tarkastuslautakuntaan. Sosiaalivakuutuslautakuntien edeltäjiä olivat sairausvakuutuslautakunnat. Sosiaalivakuutuslautakunnat korvasi sosiaaliturvan muutoksenhakulautakunta.
Melidóni
Aiemmin kylä kuului Geropótamoksen kuntaan ja vuodesta 2011 lähtien Mylopótamoksen kunnan Geropótamoksen kunnallisyksikköön.
Sosiaalivakuutuslautakunta
Valtioneuvosto asetti sosiaalivakuutuslautakunnat enintään neljäksi vuodeksi kerrallaan. Lautakuntaan kuului puheenjohtaja, varapuheenjohtaja, yksi lääkärijäsen ja kaksi muuta jäsentä. Jokaisella jäsenellä oli henkilökohtainen varajäsen. Puheenjohtajalla ja varapuheenjohtajalla tuli olla tuomarin virkaan vaadittava pätevyys.
Tomáš Tatar
Tomáš Tatar (s. 1. joulukuuta 1990 Ilava, Tšekkoslovakia) on slovakialainen jääkiekkoilija, joka pelaa NHL-joukkue New Jersey Devilsissa. Tatar on Detroit Red Wingsin 3. Kierroksen 60. Varaus NHL:n varaustilaisuudessa 2009. Pienehkön Tatarin vahvuudet ovat hyökkäyspelissä.
Ura
Tatar aloitti jääkiekon HK Dubnican joukkueessa. Hän siirtyi sieltä 17-vuotiaana kaudeksi 2007–2008 HK Dukla Trenčín A-nuoriin. Tatar voitti tehoilla 41+35=76 Slovakian A-nuorten runkosarjan piste- ja maalipörssin. Hän siirtyi kaudeksi 2008–2009 pelaamaan HKm Zvolenin joukkueeseen ja tulokaskausi Slovakian Extraliigassa toi 48 runkosarjaottelussa tehot 7+8=15.
Tatar teki NHL-debyyttinsä kaudella 2010–2011. Hän pelasi ensimmäisen NHL-ottelunsa 31. joulukuuta 2010 New York Islandersia vastaan ja teki debyytissään myös maalin Dwayne Rolosonin taakse. Yhteensä Tatar pelasi kauden aikana yhdeksän NHL-ottelua. AHL:n puolella hän teki 70 runkosarjaottelussa tehot 24+33=57, joilla Tatar oli Griffinsin toiseksi paras pistemies Ilari Filppulan jälkeen sekä Francis Parén kanssa joukkueen toiseksi paras maalintekijä Jamie Tardifin jälkeen.
Siirtotakarajalla helmikuussa 2018 Tatar siirtyi laajennusjoukkue Vegas Golden Knightsiin kolmea varausvuoroa vastaan.
Syyskuussa 2018 Tatar siirtyi Montreal Canadiensiin osana kauppaa, jossa Max Pacioretty siirtyi Vegasiin vaihdossa Tatariin, Nick Suzukiin ja toisen kierroksen varausvuoroon 2019.
Sanal Edamaruku
Sanal Edamaruku (s. 26. toukokuuta 1955 Thodupuzha, Kerala) on intialainen kirjailija, ateisti ja rationalisti. Hän on kansainvälisen Rationalist International -järjestön perustaja ja puheenjohtaja sekä Indian Rationalist Associationin puheenjohtaja. Edamaruku on vuodesta 2012 lähtien asunut Helsingissä. Hän muutti Suomeen kotimaassaan nostetun jumalanpilkkasyytteen vuoksi.
Tomáš Tatar
Ura
Elokuussa 2020 Tatar teki vapaana agenttina New Jersey Devilsin kanssa kaksivuotisen ja yhteensä yhdeksän miljoonan dollarin arvoisen sopimuksen.
Sanal Edamaruku
Elämä
Edamarukun isä oli intialainen toimittaja ja rationalisti Joseph Edamaraku. Hän varttui ilman uskonnollista kasvatusta ja oli vuonna 1960 Intian ensimmäinen lapsi, joka merkittiin koulun rekistereihin uskonnottomana. Edamaruku on toiminut aktiivisena rationalistina ja ateistina 15-vuotiaasta lähtien. Hän opiskeli politiikan tutkimusta Keralan yliopistossa sekä New Delhin Jawaharlal Nehrun yliopistossa, josta Edamaruku valmistui vuonna 1980. Yli satatuhatjäsenisen Indian Rationalist Associationin pääsihteeriksi hänet valittiin vuonna 1983 ja puheenjohtajaksi 2005. Edamaruku toimii myös järjestön julkaiseman Modern Freethinker -lehden päätoimittajana. Hän on kirjoittanut lukuisia teoksia, jotka muun muassa sisältävät kritiikkiä Intian taikauskoisia käsityksiä vastaan.
Tomáš Tatar
Maajoukkue
Tatar pelasi alle 20-vuotiaiden MM-kilpailuissa vuosina 2009 ja 2010. Hän oli vuoden 2009 turnauksessa tehoilla 7+4=11 neljänneksi paras pistemies Venäjän Nikita Filatovin ja Yhdysvaltain Jordan Schroederin kanssa sekä kolmanneksi paras maalintekijä.
Sanal Edamaruku
Elämä
Vuonna 2011 Edamaruku valittiin jäseneksi kansainväliseen skeptikkojen liittoon Csicopiin. Hän on myös brittiläisen vuonna 1885 perustetun Rationalist Association -järjestön kunniajäsen. Sen aikaisempia kunniajäseniä ovat olleet muun muassa Bertrand Russell, Albert Einstein ja Sigmund Freud. Edamarukun käytännön työ on käsittänyt erilaisten uskomusten sekä uskonnollisten ja mystisten huijausten tutkimista ja niiden paljastamista. Hän on lisäksi johtanut ja organisoinut taikauskon vastaisia kampanjoita Intian maaseudulla. Dokumenttielokuvassa Guru Busters Edamaraku esitteli useiden muiden intialaisten rationalistien kanssa temppuja, joita oltiin pidetty yliluonnollisina.
Jumalanpilkkasyyte ja pako Suomeen
Maaliskuussa 2012 Edamaraku paljasti ihmeenä pidetyn ilmiön, jossa Mumbain kaupungissa sijaitsevan kirkon krusifiksin varpaista tippui vesipisaroita. Hänen tutkimustensa mukaan ilmiö johtui rikkoontuneesta vesijohtoputkesta, kapillaari-ilmiön vuoksi vesi nousi seinää pitkin ylös ja valui tipoittain krusifiksista. Kuukautta myöhemmin katolinen kirkko teki Edamarakun toimista rikosilmoituksen jumalanpilkkana. Kesäkuussa hän muutti opetusneuvos Pekka Elon kutsumana Suomeen välttääkseen mahdollisen vuosien pituisen vankilatuomion.
Tomáš Tatar
Maajoukkue
Tatar pelasi vuonna 2010 myös miesten MM-kilpailuissa 19-vuotiaana. Hän teki turnauksessa kaksi maalia. Vuoden 2012 MM-kilpailuissa Tatar voitti hopeaa.
Altroosi
Altroosi (C6H12O6) on aldoheksooseihin kuuluva monosakkaridi. Luonnossa esiintyvänä se on hyvin harvinainen.
Esiintyminen, ominaisuudet ja synteesi
thumb|left|250px|D-Altroosin pyranoosien ja furanoosien rakenteet Altroosi esiintyy luonnossa ainoastaan erittäin harvinaisena. D-Altroosia ei ole tavattu vielä mistään eliöstä, mutta L-altroosin on havaittu olevan osa Butyrivibrio fibrisolvens -bakteerin, jota elää märehtijöiden kuten lehmien pötsissä, ekstrasellulaarisia polysakkarideja ja eräitä sen johdannaisia tavataan eräiden muidenkin bakteerien polysakkarideista. Altroosi esiintyy tyypillisesti rengasrakenteisina hemiasetaaleina pyranooseina ja furanooseina. Tasapainotilassa noin 70 % altroosista on pyranooseina ja noin 30 % furanooseina.
D-Altroosia valmistetaan tyypillisesti lähtemällä D-riboosista ja pidentämällä hiiliketjua käyttämällä syanohydriinejä tai nitrometaania. D-Altroosia voidaan valmistaa myös D-glukoosista käyttämällä epimerisaation katalyyttinä molybdeenihappoa. L-Altroosia voidaan valmistaa L-idoosista. Toinen tapa valmistaa tätä monosakkaridia on syntetisoida sitä D-galaktoosista käyttäen Mitsunobu-reaktiota.
M-Brain
M-Brain on suomalainen markkina- ja kilpailijatiedon SaaS-ratkaisuja tarjoava yritys. M-Brainin palvelut sisältävät markkina- ja kilpailijaseurantaa, analyysipalveluita, markkinaselvityksiä sekä alustatyökalu Intelligence Plazan.
M-Brainilla on toimistot 7 maassa: Suomessa, Isossa-Britanniassa, Kanadassa, Malesiassa, Ranskassa, Saksassa ja Singaporessa.
M-Brainin omistaa pohjoismainen sijoitusyhtiö Monterro.
Palvelut
M-Brainin palvelut:
Historia
1999: Sittemmin yhtiön pitkäaikaisena toimitusjohtajana toiminut Marjukka Nyberg perusti M-Brainin vuonna 1999. Aluksi yhtiön toiminta keskittyi painetun median analyysi- ja mittauspalveluihin, mutta yhtiön palvelut laajentuivat pian kattamaan lisäksi sosiaalisen ja toimituksellisen verkkomedian sekä televisio- ja radiolähetysten seurannan ja analysoinnin.
2001: M-Brain julkaisi ensimmäisen digitaalisen median seurantapalvelunsa, minkä myötä yhtiö alkoi tarjota monikielisen verkkoseurannan palveluita.
2006: M-Brain sai ensimmäisen ulkopuolisen sijoittajan, kun valtion pääomasijoitusyhtiö Veraventure Oy osti yhtiöstä vähemmistöosuuden.
2007: Kimmo Valtonen siirtyi M-Brainin teknologiajohtajaksi vastuunaan muun muassa tuotekehitys.
2011: Vuoden 2011 aikana yhtiöön tuli uusia sijoittajia, kun Veritas Eläkevakuutus ja Oy Ingman Finance Ab sijoittivat M-Brainiin. Tämä mahdollisti sen, että M-Brain osti ruotsalaisen kilpailijansa Cision Ab:n suomalaisen tytäryhtiön Oy Cision Finland Ab:n. Yritysoston myötä M-Brain yli kaksinkertaisti liikevaihtonsa ja henkilöstönsä.
2012: M-Brain hankki liiketoimintatiedon hallintapalveluita tarjoavan Esmerk Oy:n. Yritysoston myötä M-Brain kasvoi alallaan Pohjoismaiden suurimmaksi toimijaksi ja kuuden suurimman joukkoon Euroopassa. Joulukuussa 2012 M-Brain julkaisi uuden SaaS-työkalun, M-Adaptiven, jolla on mahdollista seurata ja analysoida media- ja markkinointikampanjoiden vaikutuksia ja tuloksia digitaalisessa, sosiaalisessa ja painetussa mediassa.
2013: M-Brain toimi aiemmin Suomen ulkopuolella Esmerk-nimellä. 1.1.2013 alkaen yhtiö on toiminut kaikissa maissa yhteisellä M-Brain-nimellä. Heinäkuussa 2013 M-Brain osti suomalaisen sosiaalisen median seurantayrityksen Whitevector Oy:n.
2014: M-Brain Oy osti Global Intelligence Alliance Group Oy:n eli GIAn koko osakekannan syyskuussa 2014. Yritysten integraation myötä palveluissa yhdistyvät GIA:n markkinatietokonsultointi, strateginen analyysi ja siihen liittyvät ohjelmistotuotteet sekä M-Brainin SaaS-ratkaisut ja sisällöntuotanto. Yhtiöllä on yrityskaupan jälkeen toimipisteitä 12 maassa ja työntekijöitä on noin 450.
2016: 6. huhtikuuta 2016, M-Brain Oy osti norjalaisen mediaseurantaa ja -analyysejä tuottavan Opoint Holdingin. Kauppaan kuuluivat ostettavan yhtiön kolme tytäryhtiötä Norjassa, Ruotsissa ja Virossa.
2018–2021: M-Brain luopui vähitellen mediaseurantaliiketoiminnastaan ​​Pohjoismaissa ja keskittyi entisestään kehittämään kilpailu- ja markkinatietopalveluitaan.
2022: 17. kesäkuuta 2022 software-kasvuyrityksiin keskittynyt sijoitusyhtiö Monterro osti osake-enemmistön M-Brainista.
Saloheimo
Saloheimo on suomalainen sukunimi, joka on muun muassa seuraavilla henkilöillä:
William A. Wellman
William A. Wellman (29. helmikuuta 1896 Brookline, Massachusetts, Yhdysvallat – 9. joulukuuta 1975 Los Angeles, Kalifornia, Yhdysvallat) oli yhdysvaltalainen elokuvaohjaaja.
Yli 80 elokuvaa ohjanneen Wellmanin ohjaukset olivat pääosin miehisiä sota-, rikos- ja lännenelokuvia. Elokuvissa on sekä maineikkaina tunnettuja lajityyppiensä edustajia että rutiiniohjauksia.
Wellman oli ensimmäisen maailmansodan veteraani.
Jorma Ojaharju
Jorma Juhani Ojaharju (16. lokakuuta 1938 Vaasa – 8. helmikuuta 2011 Helsinki ) oli suomalainen kirjailija.
Elämä
Ojaharju toimi merimiehenä, nyrkkeilijänä, sukeltajana, panostajana ja satamatyöläisenä ennen kuin ryhtyi kirjailijaksi vuonna 1966. Jo 15-vuotiaana merille lähtenyt Ojaharju oli myös nyrkkeilyn SM-hopeamitalisti vuonna 1963.
Ojaharju sai mainetta 1960- ja 1970-luvuilla kapakkakirjailijana. Hänen kantapaikkanaan oli aluksi Uudessa Ylioppilastalossa sijainnut Ravintola Hansa ja sittemmin Ravintola Kosmos Kalevankadulla. Tämä vaihe päättyi vuonna 1982 Ojaharjun raitistuttua. Ojaharjun pääteos on kolmiosainen Vaasa-trilogia (Valkoinen kaupunki (1976), Paremmassa maailmassa (1979) ja Maa kallis isien (1982)), jossa hän kuvaa tapahtumia Vaasassa vuoden 1918 sisällissodasta 1970-luvulle saakka. Ojaharjun kirjoitustyyliä on verrattu Gabriel García Márquezin kirjojen maagiseen realismiin.
Kaikkiaan Ojaharjulta ilmestyi yli 40 kirjaa ja lisäksi kuunnelmia ja näytelmiä. Hänen viimeiseksi teoksekseen jäi vuonna 2010 julkaistu omakustanne Unholan ulapoilta dementian dyyneille. Viimeiset vuotensa Ojaharju asui Helsingin Kontulassa. Ojaharju oli kulttuuriyhdistys Kiilan kunniajäsen.
Ojaharju oli aktiivinen veneilijä ja urheilusukeltaja. Hän omisti pitkään yhdessä näyttelijä Pertti Melasniemen kanssa nopean tuulilasiveneen. Veneellä ei ollut nimeä, mutta omistajat kutsuivat ”varustamoaan” nimellä Käpylän Turskaporvarit Oy.
Prometeismi
pienoiskuva|Prometeismin alullepanija Józef Piłsudski vuonna 1899.|198x198px Prometeismi (engl. Prometheism tai Prometheanism) on puolalaisen Józef Piłsudskin luoma poliittinen käsite. Prometeismin tarkoituksena oli heikentää Venäjän keisarikunnan ja sen seuraajan Neuvostoliiton sisäistä eheyttä tukemalla nationalistisia liikkeitä Venäjän rajojen sisäpuolella. Kyse oli siitä, että Itämeren, Mustanmeren ja Kaspianmeren alueilla olevat kansat irtautuisivat Venäjästä ja muodostaisivat itsenäisten valtioiden puskurivyöhykkeen Venäjää vastaan. Prometeismi liittyy läheisesti Piłsudskin toiseen ideaan, Intermariumiin.
Prometeismin nimi on peräisin kreikkalaisen mytologian Prometheuksesta, joka antoi tulen ihmiskunnalle. pienoiskuva|Vähemmistökansat Neuvostoliiton alueella. Itä-Euroopan, Kaukasuksen ja Keski-Aasian suhteiden ja kulttuurien tutkimusta varten on perustettu julkaisu Nowy Prometeusz, jota julkaistaan puolaksi, englanniksi ja venäjäksi.
Prometeismi Suomen politiikassa
Tarton rauhan neuvotteluissa Suomen tavoitteena oli saada laaja autonomia Itä-Karjalalle. Itä-Karjalan kysymys ratkesi Kansainliitossa kuitenkin Neuvostoliiton hyväksi.
Vuonna 1922 perustetun Akateemisen Karjala-Seuran tavoitteena oli edistää heimoyhteyttä ja kansallistunnetta muun muassa Neuvostoliiton alueella. pienoiskuva|Luonnos Intermariumiin kuuluvista valtioista. Suomi sitoutui reunavaltiopolitiikkaan allekirjoittamalla Varsovan sopimuksen vuonna 1922. Sopimuksessa valtiot sitoutuivat hyväntahtoisuuteen, jos jokin sopimusvaltioista joutuisi hyökkäyksen kohteeksi. Sopimukseen lukeutuivat Suomi, Viro, Latvia ja Puola, mutta Suomen osalta sopimus kariutui, kun Vennolan II hallitus joutui eroamaan
Manu Renko
Manu Renko (s. 23. marraskuuta 1938 Kauhava) on suomalainen kasvatustieteen tohtori ja suomalaisen koululaitoksen kehittäjä. Hän valmistui kansakoulunopettajaksi 1961 ja väitteli kasvatustieteen tohtoriksi 1972 Jyväskylän yliopistossa. Hän toimi Jyväskylässä Kasvatustieteen tutkimuslaitoksen osastonjohtajana 1969–1972 ja kasvatustieteen väliaikaisena professorina. Vuonna 1974 hän siirtyi kustannusosakeyhtiö Otavan kouluosaston johtajaksi. Tässä tehtävässä hän vaikutti merkittävästi ja pitkäaikaisesti oppikirjojen ja opetusmateriaalin kehittymiseen. Hänen puolisonsa vuodesta 1987 on kansanedustaja Tellervo Renko.
Sure You Know How to Drive This Thing
Sure You Know How to Drive This Thing on suomalaisen Killer-yhtyeen albumi, joka julkaistiin 18. elokuuta 2003. Se nousi Suomen virallisen albumilistan sijalle 7.
Riian pörssi
thumb|Riian vanha pörssitalo, nykyinen taidemuseo. Riian pörssi on ainut pörssi, joka operoi Riiassa Latviassa. Sen omistaa OMX, joka toimii operaattorina myös Helsingin ja Tukholman pörsseissä.
Pörssi perustettiin 1993, ja vuonna 2002 se yhdistyi Latvian Arvopaperikeskuksen kanssa. Samana vuonna konsernin osake-enemmistö myytiin HEXille. Seuraavana vuonna OM ja HEX yhdistyivät, ja OMHEX vaihtoi nimensä OMXiksi 2004.
Destruction Derby
Destruction Derby on Reflections Interactiven kehittämä ja Psygnosisin julkaisema ajopeli. Peli julkaistiin vuonna 1995 PlayStationille, MS-DOSille, Sega Saturn:lle ja Nintendo 64:lle. .
Pelisarjaan kuuluu myös Destruction Derby 2 (1996), Destruction Derby Raw (2000) ja Destruction Derby Arenas (2004).
Maksanruskea
thumb|upright|Vaaleasävyinen maksa tummankeltaisin silmin ja tummansävyinen maksa vaaleankeltaisin silmin. Maksanruskea (myös suklaanruskea, maksa, suklaa, ruskea) koira on syvän suklaanruskea vaaleanruskein, vihertävänkeltaisin tai keltaisin silmin. Iho on ruskea. Geneettisesti maksanruskea koira on musta, jonka eumelaniini jyvästyy poikkeavalla tavalla B-lokuksen bb-genotyypin vaikutuksesta ja heijastaa valoa eri tavalla näyttäen siksi ruskealta.
Termiä maksa voidaan käyttää myös viittaamaan kuviollisen koiran eumelaniinin sävyyn erotuksena mustasta, sinisestä ja liilasta: esimerkiksi ”merkkivärinen maksa” viittaa merkkiväriseen koiraan, jonka eumelaniini on maksanväristä.
B-lokus
thumb|Maksapohjainen resessiivinen keltainen [[labradorinnoutaja.]] Koiran B-lokuksen geeni on TYRP1 (Tyrosinase Related Protein 1). Sama geeni aiheuttaa ruskeaa väristystä useissa muissa lajeissa kuten hiirillä ja kissoilla.
Maksagenotyyppi näkyy myös resessiivisillä keltaisilla ja punaisilla koirilla ihon ruskeana värityksenä.
B-lokuksen mutaatioita esiintyy lukuisilla koiraroduilla, etenkin lintukoirilla ja harvinaisempana myös muilla.
Maksapohjaiset väritykset
thumb|Merkkivärinen punamerlenvalkea [[catahoulankoira. Merlekuvio ei näy merkkikuvion feomelaniinialueilla.]]
Bataatti
Bataatti (Ipomoea batatas) on makea- ja suurimukulainen viljelyskasvi. Kasvin mukulat muistuttavat perunaa (Solanum tuberosum), joka kuuluu kiertokasvien lähisukuiseen heimoon koisokasveihin. Köynnöstävä koristekasvi kirjopäivänsini (Ipomoea tricolor) puolestaan kuuluu samaan sukuun bataatin kanssa.
Bataatin syötävän juurimukulan kuori voi olla väriltään punainen, violetti, ruskea tai valkoinen. Tavallisimpia ovat oranssinväriset mukulat, joiden väri johtuu niiden suuresta beetakaroteenipitoisuudesta, samoin kuin porkkanankin. Bataatin violetin värinen lajike sisältää suurempia määriä antioksidantteja, joiden katsotaan ehkäisevän sydän- ja verisuonitauteja ja syöpää. Violettia bataattia myydään myös purppurabataatin nimellä. Bataatti on parhaimmillaan isohkona.
Levinneisyys ja viljely
Bataatti kasvaa luonnonvaraisena Keski- ja Etelä-Amerikassa, missä sitä on viljelty ainakin 5 000 vuoden ajan. Sen viljely oli levinnyt koko trooppiseen Amerikkaan, Karibialle ja Polynesiaan jo ennen eurooppalaisten tuloa alueelle. Bataatin viljelys Polynesiassa olikin yhtenä perusteena Thor Heyerdahlin teorialle, jonka mukaan polynesialaisten esi-isät olisivat saapuneet Etelä-Amerikasta. Nykyisin pidetään kuitenkin todennäköisempänä, että kasvi olisi levinnyt sinne alkujaan merivirtojen mukana ja otettu sen jälkeen viljelykseen.
Nykyisin bataattia viljellään lähes kaikilla maailman lämpimillä alueilla, joilla sen kasvattamiseen riittää vettä. Joitakin lajikkeita voidaan kasvattaa huonekasveina.
Bataatti on monivuotinen köynnös, mutta koska se ei kestä alle 10 °C:n lämpötiloja, sitä kasvatetaan muun muassa Yhdysvalloissa yksivuotisena. Sitä levitetään varsi- tai juuripistokkaista tai rönsyistä. Bataatti viihtyy parhaiten noin 24 °C:n keskilämpötilassa. Siemeniä käytetään vain jalostukseen. Bataatti ei muodosta kukkia, jos valoisaa aikaa on yli 11 tuntia, eli ei tropiikin ulkopuolella. Lajikkeesta riippuen bataatin juurimukulat kypsyvät 2–9 kuukaudessa.
FAO:n mukaan 98 % maailman bataattisadosta tuotetaan kehitysmaissa, yksin Kiinassa 83 %. Kiinan tuotannosta tosin lähes puolet käytetään karjan rehuna. Yhdysvaltojen eteläosassa tuotetaan bataattia Pohjois-Amerikan ja Euroopan tarpeisiin. 40 prosenttia Yhdysvaltain bataateista tuotetaan Pohjois-Carolinan osavaltiossa.
Bataatti ravintona
Bataatin mukulat sisältävät runsaasti sekä tärkkelystä että sokeria ja ovat selvästi energiapitoisempia kuin perunat. Niissä on myös paljon ravintokuitua, C-vitamiinia, A-vitamiinin esiastetta beetakaroteenia sekä B6-vitamiinia. Mukulat, lehdet ja versot ovat kaikki syötäviä, ja niitä käytetään myös eläinten rehuna. Mukuloista voi tehdä jauhoa ja alkoholia. Useimmiten niitä kuitenkin syödään soseena tai sosekeittona, paistettuina kuutioina tai keitettyinä.
Taiwanilaisessa keittiössä usein valkosipulin ja kasviöljyn kanssa keitetyt bataatinlehdet ovat yleinen lisuke. Tarjoiltaessa niiden päälle tavallisesti ripotellaan suolaa.
Afrikassa bataatin syöntiä pyritään edistämään myös siksi, että se sisältää A-vitamiinia, jonka puutteesta monet lapset edelleen kärsivät. thumb|250px|Vastanostettuja bataatteja.
Circle
Circle on Jussi Lehtisalon johtama rockyhtye, joka on perustettu Porissa vuonna 1991.
Yhtyeen musiikkityyli on vaihdellut vuosien aikana, mutta on aina ollut kokeellista. Useimmiten Circlen kappaleet ovat pitkiä ja perustuvat hypnoottisiin toistoihin. Yhtyeen musiikkia on yhdistetty useisiin eri tyylisuuntauksiin kuten krautrock, metalli, space rock, post-rock ja kokeellinen musiikki. Yhtye on tunnettu omintakeisesta lavaesiintymisestään.
Jäsenet
Yhtyeen jäsenistö ja koko on vaihdellut suuresti. Yhtye oli alun perin trio, jonka jäseninä toimivat Jussi Lehtisalo (kitara, laulu), Marko Taipale (basso) ja Juha Ahtiainen (rummut).
Entiset jäsenet
Los Angelesissa asuva Bruce Duff on toiminut laulajana Circlen Earthworm EP:llä (2006) ja Hollywood-albumilla (2008). Lehtisalo tutustui Duffiin, kun Ektro Records uudelleenjulkaisi Duffin aiemman bändin Jesters of Destinyn vuoden 1986 albumin Fun at the Funeral.
Jurassic Rock
Jurassic Rock oli Mikkelissä vuosina 2007–2018 järjestetty musiikkifestivaali. Festivaalia järjestettiin aluksi Visulahdessa ja vuodesta 2014 alkaen Kenkäverossa. Festivaali oli pääosin kaksipäiväinen, mutta vuonna 2013 sitä juhlittiin kolmipäiväisenä.
Historia
Jurassic Rockin perusti Jukka Holmstedt ja ensimmäinen festivaali järjestettiin vuonna 2007. Vuosina 2007–2013 festivaalia järjestettiin Visulahdessa samalla paikalla, jossa oli vuosina 1987–1990 pidetty Dinosaurock-festivaalia. Vuonna 2014 festivaali muutti Mikkelin Kenkäveroon, lähemmäksi keskustaa.
Vuonna 2009 Jurassic Rockissa oli yhteensä 13 000 kävijää, joista perjantaina 6 000 ja lauantaina 7 000. Muutamana vuonna Jurassic-viikonlopun sunnuntaina järjestettiin myös koko perheelle suunnattu tapahtuma Jurassic Piknik.
Vuonna 2018 Sanoma Media osti festivaalin, mutta jätti sen määrittelemättömän mittaiselle tauolle vain yhden kesän jälkeen vedoten pienentyneisiin kävijälukuihin.
2018
Vince Neil, Raised Fist, Turbonegro, Apulanta, Von Hertzen Brothers, Sonata Arctica, Mokoma, Stam1na, Timo Rautiainen & Trio Niskalaukaus, Klamydia, Lasten hautausmaa, Maj Karma, Lost Society, S-Tool, Anal Thunder, Huora
2017
Bad Religion, Pain, Haloo Helsinki!, Timo Rautiainen & Trio Niskalaukaus, Michael Monroe, Steve 'n' Seagulls, Sanni, CMX, Disco Ensemble, Mokoma, Viikate, Battle Beast, JVG, Apulanta, J. Karjalainen, Vesala, Kaija Koo, Roope Salminen & Koirat, Brother Firetribe
Jurassic Piknik: Juha Tapio, Mikko Kuustonen
2016
The Sounds, Mustasch, Royal Republic, Cheek, JVG, Stam1na, Vesala, Apulanta, Klamydia, Mira Luoti, Diablo, Turmion Kätilöt, Lost Society, Eläkeläiset, Asa, Teflon Brothers, Hevisaurus, Relentless, Pure Poetry
Jurassic Piknik: Kake Randelin, Virve Rosti, Freeman & Menneisyyden Vangit, Jean S. ft. Eini & Meiju Suvas.
2015
The Offspring, Kyle Gass Band, Hardcore Superstar, Soilwork, Popeda, Kaija Koo, Haloo Helsinki!, Apulanta, Stam1na, Mokoma, Viikate, Kotiteollisuus, JVG, Pää Kii, Melrose, Paperi T, Antony Parviainen Trio, Juustopäät, Red Eleven, Ranger, Bloodred Hourglass, The Mutants, Ilkka Kalevi Tillanen & Rantaremmi, Tommi Ripatti & Antti Ukkonen
Jurassic Piknik: Jari Sillanpää, Antti Tuisku
2014
Nelly, Clean Bandit, HIM, Flogging Molly, Ky-Mani Marley, Haloo Helsinki!, JVG, Erin, Kaija Koo, Stam1na, Jenni Vartiainen, Anna Abreu, Sanni, Turmion Kätilöt, Stig, Karri Koira feat. Musta Barbaari, Ismo Leikola Band, My First Band, Damn Seagulls, Varusmiessoittokunnan Showband, Dimebag Beyond Forever 2014, Lord Fist, OuSnap! DJs
2013
System of a Down, Pendulum, Devin Townsend Project, Killswitch Engage, Amaranthe, Frank Turner, De La Soul, Haloo Helsinki!, PMMP, Stam1na, Disco Ensemble, Ruudolf & Karri Koira, Eläkeläiset, Mokoma, Bloodred Hourglass, Kotiteollisuus, Raappana & DJ Leimasin, HeavyWeight, Makrofagi, JVG, Pää Kii, Cheek
2012
Meshuggah, Yelawolf, Tinie Tempah, Sparzanza, Iiris, Alaska, Sonata Arctica, PMMP, Stam1na, Eläkeläiset, Kaija Koo, Jukka Poika & Sound Explosion Band, Pariisin Kevät, Viikate, Herra Ylppö & Ihmiset, Mikko Herranen, JätkätJätkät, JUJU, Proteus Feat.Adam Lab4 live Cfi/UK, Profane Omen, Grannies Smoking Pipes, Wöyh!, Jurassickin lauantai disco, Matti Airaksinen, DJ orion, Ou Snap!, DJ's
2011
Wiz Khalifa, Jenni Vartiainen, Kotiteollisuus, Petri Nygård, Stella, Paleface, Francine, FM2000, So Called Plan, Bloodred Hourglass, Flogging Molly, Soilwork, Mike Herrera, Apulanta, Stam1na, Pariisin Kevät, Raappana & Sound Explosion Band, Cheek-live, The Mama King, Juno & Kemmuru, The Blanko, Anal Thunder, Medeia, Supasoul-Disco
2010
Disco Ensemble, PMMP, Stam1na, Eläkeläiset, Jätkäjätkät, Scar Symmetry, Lapko, Insomnium, Jaakko & Jay, My first band, The Sounds, Kylesa, Sonata Arctica, Irina, Mokoma, Klamydia, Herra Ylppö & Ihmiset, Raappana & Sound Explosion Band, Samuli Putro, Cheek, No Shame, Perilliset, Bloodred Hourglass, Rudirok, Supasoul-disco
2009
Therapy?, Sonic Syndicate, Riverside, Apulanta, Stam1na, Viikate, Asa & Jätkäjätkät, Turmion Kätilöt, Profane Omen, FM2000, Danko Jones, Pain, Vavamuffin, PMMP, Kotiteollisuus, Popeda, Don Johnson Big Band, Tuomo, Nicole, Pahat Viinit, Ensiferum, Risto, The Capital Beat, Francine, DJ Proteus
Emperor (yhtye)
Emperor on norjalainen black metal -yhtye, joka toimi vuosina 1991–2001, mutta on siitä huolimatta esiintynyt useita kertoja hajoamisensa jälkeen. Yhtyeen alkuaikojen tuotantoa leimasi syntetisaattorien lisääminen muuten karuun ja nihilistiseen black metal -äänimaailmaan. Myöhempää tuotantoa on kuvattu muun muassa termillä "extreme symphonic metal".
Jurassic Rock
2008
Meshuggah, Disco Ensemble, PMMP, Stam1na, Diablo, Ismo Alanko Teholla, Looptroop Rockers, Volbeat, Animal Alpha, Stone, Mokoma, Eläkeläiset, Ruoska, I Walk the Line, Aivolävistys, I Was a Teenage Satan Worshipper, FM2000, Amorphis, Stella, Asa & Jätkäjätkät, Raappana, Turisas, Jukka Poika & Tiskipekka, Stalingrad Cowgirls, Pelle Miljoona & Unabomber, Mikkelin kaupunginorkesteri feat. Kauko Röyhkä
Emperor (yhtye)
Yhtyeen tunnetuimpia kappaleita ovat mm. I am the Black Wizards, Inno a Satana ja Night of the Graveless Souls.
Jurassic Rock
2007
Dark Tranquillity, We Are the Physics, Graham Bonnet & Joe Lynn Turner, Raised Fist, Apulanta, Lapko, ...And You Will Know Us by the Trail of Dead, Promoe, Mokoma, Swallow the Sun, Paprika Korps, Poets of the Fall, Juha Tapio, Hurriganes, Pelle Miljoona 1980, Kotiteollisuus, Risto, Naildown, Stam1na, Nicole, Kauko Röyhkä, Sepi Kumpulainen, Hannibal & Soppa, Jukka Poika & Tiskipekka, Rubik, Stella, Ismo Alanko Teholla, Puppa J & Tasottavat
Emperor (yhtye)
Ennen Emperoria
Vegard Tveitan ja Tomas Haugen tapasivat toisensa 15-vuotiaina norjalaisella rock-musiikin alkeiskurssilla, ja poikien yhtenevä musiikkimaku sai heidät soittamaan yhdessä. Ensimmäisen yhtyeviritelmän nimi oli Dark Device, tosin yhtye ei tällä nimellä ehtinyt tuottamaan vielä mitään materiaalia. Vuoden 1990 alussa nimeksi vaihdettiin Xerasia, ja tämän kokoonpanon tiimoilta julkaistiin yhtyeen ensimmäinen harjoitusnauha. Siinä missä Dark Devicen tyyli muistutti lähinnä saksalaisten thrash metal -yhtyeiden materiaalia, alkoivat pojat kiinnostua entistä raskaammasta musiikista, ja niinpä Xerasian demokasetilla kuullaan jo death metal -vaikutteisia riffejä ja tyylilajille ominaista murinalaulua. Yhtyeen toiminta oli tässä vaiheessa vielä hyvin underground-pohjaista: yhtyeestä kiinnostuneet ihmiset saivat lähettää yhtyeen jäsenille tyhjän kasetin, jolle he kopioivat oman harjoitusnauhansa ja lähettivät sitten halukkaille takaisin.
Vuoden 1990 loppuun mennessä nimeksi vaihdettiin Embryonic Ronny Johnsenin istuessa rumpalin paikalle, ja vuoden 1990 lopulla julkaistiin yhtyeen ensimmäinen varsinainen demonauha The Land of the Lost Souls. Norjassa oli kuitenkin syntymäisillään kokonaan uusi metallimusiikin alalaji: Mayhemin ja Immortalin kaltaiset yhtyeet lisäsivät death metal -aineksiin vaikutteita ns. ensimmäisen aallon black metal -yhtyeiltä, muokaten äänimaailmaansa kylmemmäksi, karummaksi ja nihilistisemmäksi. Tämän seurauksena pojat muuttivat vuoden 1991 alussa yhtyeensä nimen muotoon Thou Shalt Suffer.
Tässä vaiheessa muusikot alkoivat käyttää pseudonyymejä: Tveitanista tuli Ygg, Haugenista Samot sekä bassoa soittanut Vidar Vaaer muutti nimensä muotoon Ildjarn. Tveitan alkoi klassisen musiikin perusopintojensa pohjalta opetella myös syntetisaattorin soittoa, joka tulisi kasvattamaan yhtyeen ja koko black metal -skenen äänimaailman massiivisuutta huomattavasti. Thou Shalt Suffer julkaisi kaksi demoa ja yhden EP:n, tosin Tveitan julkaisi yhden ambient -tyylisen albumin Thou Shalt Sufferin nimissä vuonna 2000.
Ensimmäinen albumi ja yhtyeen vangitseminen
Vuoden 1992 loppuun mennessä yhtye oli saanut nauhoitettua ensimmäisen EP:nsä nimeltään Emperor (EP). Kyseinen EP julkaistiin alun perin splittinä toisen norjalaisyhtyeen Enslavedin kanssa. Vuoden 1993 syksyllä äänitettiin yhtyeen ensimmäinen täyspitkä albumi, In the Nightside Eclipse, jota pidetään black metallin keskeisimpiin kuuluvana levynä. Levy on tuon ajan black metaliin nähden melodinen ja huolella sävelletty, mutta levyn soundit ovat silti erittäin tunkkaisia ja epäselviä. Ihsahn soitti levyllä kitaran lisäksi syntetisaattoria, joka tuon ajan black metalissa oli varsin uusi innovaatio. Levyn tunnetuimpiin kappaleisiin lukeutuvat kolme viimeistä raitaa "The Majesty of the Nightsky", "I am the Black Wizards", ja "Inno a Satana".
Ensilevy saavutti maailmanlaajuista suosiota raskaan musiikin ystävien piirissä julkaisunsa jälkeen vuonna 1994, mutta yhtye kohtasi kuitenkin suuria vaikeuksia: kaikki jäsenet lukuun ottamatta Ihsania joutuivat vankilaan. Rumpali Faust oli vuonna 1992 tappanut Lillehammerin olympiakylässä tapaamansa miehen, joka oli ehdottanut tälle homoseksiä (Faust oli lähtenyt miehen mukana läheiseen metsään ja puukottanut tämän sitten kuoliaaksi 37 puukoniskulla ). Poliisilta tapauksen selvittäminen oli kestänyt runsaan vuoden. Faust vapautui vuonna 2002. Kitaristi Samoth joutui puolestaan vankilaan kirkon polttamisesta ja basisti Tchort murtovarkaudesta ja hautojen häpäisystä. Yhtyeen jäsenet pitivät itseään satanisteina, ja ensimmäinen albumi oli omistettu Norjan black metal -scenen johtohahmona pidetylle Euronymoukselle.
Toinen albumi
Ihsahn yritti koota Emperorille uutta kokoonpanoa, kun muut jäsenet olivat joutuneet vankilaan. Väliajan hän kulutti säveltämällä uutta materiaalia. Hän ei kuitenkaan päässyt kunnolla vauhtiin, ennen kuin Samoth vapautui vuonna 1996. Yhtye rupesi taas työstämään uutta albumia. Rumpalina oli nyt aiemmin Enslaved -yhtyeessä soittanut Trym ja basistina Alver. Yhtyeen toisen albumin nimeksi tuli Anthems to the Welkin at Dusk. Sitä pidetään edeltäjänsä tapaan black metallin klassikkona, joskaan levyn yhä "sinfonisemmaksi" kehittynyt tyyli ei kelvannut aivan kaikille. Tämän toisen albumin äänimaisema on edelleen melkoisen hämärä ja tunkkainen, vaikka syntetisaattoreita kuullaan vähän enemmän ja Ihsahn laulaa joitakin kohtia puhtaalla äänellä. Musiikki albumilla on huomattavasti teknisempää ja progressiivisempaa edeltäjäänsä nähden, ja albumin musiikkia kuvaillaankin "hallituksi kaaokseksi".
Kolmas albumi
Yhtyeen uran jatko sujui menneisyyttä rauhallisemmin. Alver päätti kuitenkin lopettaa muusikon uransa ja Emperorin esiintymisissä käytettiin muita basisteja. Kolmas albumi julkaistiin vuonna 1999 nimellä IX Equilibrium. Se oli pettymys monille black metal -faneille, mutta levy sai edeltäjiensä mukaisesti ylistäviä arvosteluja metallimusiikin lehdissä. Yhtyeen soundi oli nyt aiempaan verrattuna suhteellisen selkeää ja kappaleet olivat aiempaa suoraviivaisempia ja pääpaino tuntui siirtyneen rumpujen ja kitaroiden tykitykseen. Kolmas albumi on erittäin nopeaa ja teknistä musiikkia. Ilmestyessään albumia kuvailtiin black metalin ja death metalin yhdistelmäksi ja oli aikanaan tällä akselilla monien kriitikoiden mielestä uraauurtava. Ihsahn hoitaa levyllä laulun, koskettimien ja soolokitaran lisäksi myös bassoraidat.
Viimeinen albumi ja yhtyeen lopettaminen
Emperor ilmoitti lopettavansa neljännen albumin julkaisun jälkeen. Vuonna 2001 julkaistu levy Prometheus: The Discipline of Fire & Demise vaikutti oikeastaan Ihsahnin sooloprojektilta, koska hän oli säveltänyt yksin kaikki kappaleet. Aiemmilla levyillä sävellystyö oli tehty useimmiten Samothin kanssa yhteistyössä. Viimeisen albumin soundi on varsin samanlainen kuin kolmannella levyllä, mutta sävellykset ovat uskomattoman monimutkaisia ja niiden sisälle pääseminen vie kuuntelijalta aikansa. Viimeistä levyä on pidetty hyvänä, mutta sitä pidetään hieman hengettömänä verrattuna yhtyeen aikaisempiin julkaisuihin.